కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మెల్‌బోర్న్‌లో లయన్ బౌలింగ్‌ని ఛేదిస్తాం: కోహ్లీ
అడిలైడ్ టెస్టులో 31 పరుగుల తేడాతో గెలుపొందిన భారత్.. పెర్త్ టెస్టులో 146 పరుగుల తేడాతో ఓడిపోయిన విషయం తెలిసిందే. దీంతో.. నాలుగు టెస్టుల సిరీస్‌ 1-1తో సమమవగా.. మళ్లీ పుంజుకోవాలని టీమిండియా ఉవ్విళ్లూరుతోంది.
Samayam Telugu | Updated:
Dec 25, 2018, 03:09PM IST
మెల్‌బోర్న్‌లో లయన్ బౌలింగ్‌ని ఛేదిస్తాం: కోహ్లీ
మెల్‌బోర్న్ వేదికగా బుధవారం నుంచి జరగనున్న మూడో టెస్టు మ్యాచ్‌లో ఆస్ట్రేలియా స్పిన్నర్ నాథన్ లయన్‌ని టీమిండియా సమర్థంగా ఎదుర్కొంటుందని కెప్టెన్ విరాట్ కోహ్లీ ధీమా వ్యక్తం చేశాడు. పెర్త్‌లో గత వారం ముగిసిన రెండో టెస్టు మ్యాచ్‌లో భారత్ టాప్ ఆర్డర్‌ని ఉక్కిరిబిక్కిరి చేసిన నాథన్ లయన్.. 8 వికెట్లు పడగొట్టి ఆసీస్ విజయంలో క్రియాశీలక పాత్ర పోషించాడు. మొత్తంగా.. ఈ టెస్టు సిరీస్‌లోనూ ఏకంగా 16 వికెట్లతో అత్యధిక వికెట్లు పడగొట్టిన బౌలర్‌గా లయన్ కొనసాగుతున్నాడు. ఈ నేపథ్యంలో.. మూడో టెస్టులోనూ లయన్‌తో భారత్‌కి చిక్కులు తప్పవని వార్తలు వస్తుండటంతో విరాట్ కోహ్లీ స్పందించాడు.